stanford-oval/wikipedia huggingface dataset:
אס. ג'י. אס. חברה לבנין
הנהלת החברה

אהוד סמסונוב הוא יושב ראש, מייסד ובעלים של אס. ג'י. אס. חברה לבניין. כמו כן, מכהן כיושב ראש מועצת המנהלים של ויתניה בע”מ, כמנכ”ל K-10 (חברה הרשומה בארצות הברית) וכדירקטור בחברות קשורות בקבוצת ויתניה ואס.ג'י.אס. סמסונוב הוא מהנדס אזרחי בוגר הטכניון.
ירון שמיע מכהן כמנכ"ל אס. ג'י. אס. חברה לבניין בע"מ ובעלים. מכהן כיושב ראש רונימור ניהול נכסים, דירקטור בוויתניה ובחברות קשורות נוספות ב-SGS, ויתניה ורונימור ניהול נכסים, בעל תואר ראשון במנהל עסקים.
חברות בנות

SGS LIVING[דרושה הבהרה] - עוסקת ביזמות של פרויקטים למגורים ולהתחדשות עירונית והיא מהווה את זרוע היזמות של SGS.
רונימור ניהול נכסים בע"מ - חברה לניהול ותחזוקת נכסים בבעלות מלאה של חברת SGS, רונימור מנהלת ומתחזקת מספר רב של מבני משרדים בהיקף כולל של מעל 700,000 מ"ר.
אס. ג'י. אס. טכנולוגיות (1989) בע"מ.
תחומי פעילות > ייזום, פיתוח, בנייה והשכרה למשרדים, מסחר ומגורים

SGS יוזמת, מפתחת, בונה, מנהלת ומחזיקה במישרין ובאמצעות חברות בנות וקשורות מבני משרדים ומסחר ופרויקטים למגורים. את מבני המשרדים והמסחר מנהלת SGS לאחר השלמתם ושיווקם על ידיה כנכסים מניבים.
בין הפרויקטים שהייתה ממוביליה:
מגדל ויתניה ברמת החייל – קומפלקס המשלב מבנה לדיור מוגן מרשת עד 120, קומת קרקע מסחרית ומגדל משרדים בהיקף כולל של כ-60 אלף מ"ר מעל שלושה מרתפי חניה בהיקף של כ-45 אלף מ"ר.
מתחם מגדלי ויתניה תל אביב, קומפלקס משרדים, מגורים, מלונאות ומסחר, הנבנה בשותפות עם חברת נכסי ד.מ.ר (1995) בע"מ, וכולל שלושה מגדלי משרדים בצומת הרחובות לה גוארדיה והחרש בדרום תל אביב, בהיקף בנייה כולל של כ-540 אלף מ"ר. המגדל הראשון כולל אולמות תצוגה של חברת הרכב דלק מוטורס ומעליהם משרדים. שני מגדלים נוספים נמצאים בשלבי הקמה, ואחד מהם נמכר לבנק הפועלים.
ויתניה-קרסו פתח תקווה – פארק עסקים בהיקף כולל של כ-120 אלף מ"ר על-קרקעי מעל כ-80 אלף מ"ר מרתפי חניה, בקריית אריה בפתח תקווה.
תחומי פעילות > מגורים והתחדשות עירונית - SGS LIVING

SGS פעילה בתחום ההתחדשות העירונית ועוסקת בפינוי בינוי ותמ"א 38. SGS יזמה והיא שותפה בפרויקט פינוי בינוי גדול בתל אביב: שכונת גרין פארק בנווה שרת בצפון תל אביב. SGS הובילה את תהליך ייזום והקמת הפרויקט. הפרויקט כולל פינוי 154 דירות והריסתם, והקמת שישה מגדלי מגורים חדשים בני 10–27 קומות, הכוללים 447 יח"ד בשטח כולל של כ-81,000 מ"ר. ההיקף הכספי של הפרויקט הוא כמיליארד שקל. SGS באמצעות SGS LIVING, חטיבת המגורים של החברה, מובילה ומקדמת כמה פרויקטים להתחדשות עירונית על דרך של פינוי בינוי ותמ"א 38, בהיקף כולל של כ-2,000 יח"ד בכמה ערים בארץ, לרבות תל אביב, גבעתיים, רמת גן ונתניה.
תחומי פעילות > קבלנות חוזית

SGS ביצעה פרויקטים עבור חיל ההנדסה האמריקאי במתקנים צבאיים וביטחוניים בארץ, כגון מבני סימולטורים לטיסה ומבנים טכניים ועוד בהיקפים של עשרות אלפי מ"ר. SGS ביצעה עשרות פרויקטים עבור משרד הבינוי והשיכון, משרד הבריאות, משרד הביטחון, רשויות מקומיות, מפעל הפיס, חברת החשמל ואחרים.
תחומי פעילות > פרויקטים של BOT ,BOO ו-PFI

SGS פעילה בפרויקטים בשיטות BOT ,PFI ו-BOO עבור ממשלת ישראל, עיריות וגופים ציבוריים שונים, לרבות מתחם התחנה (מתחם תחנת הרכבת ההיסטורית של תל אביב-יפו) – הכולל 22 מבנים אשר עברו תהליכי שימור ושחזור על שטח של כ-25 דונם בצמוד לנווה צדק מול חוף הים. המבנים מושכרים לשוכרים שונים, כגון מסעדות, בתי קפה, ברים, חנויות מעצבי אופנה ותכשיטים וחנויות קונספט.
תחומי פעילות > טיפול במים ובשפכים ומפעלי התפלה

SGS פעילה מזה שנים בפרויקטים בתחום טיפול במים, מי שפכים ומתקני התפלת מים. הייתה חלק משותפות אשר הקימה את המתקן הלאומי לסינון מים בנטופה – אשכול.
פעילות מחוץ לישראל

SGS שותפה וביצעה שני פרויקטים למגורים ולמשרדים בעיר גדנסק שבפולין. הפרויקטים בהיקף כולל של כ-30 אלף מ"ר. SGS שותפה בייזום ובנייה של מבני משרדים ומרכזים מסחרים בניו ג'רזי וניו יורק בארצות הברית.
הערות שוליים

↑  SGS אס.ג'י.אס חברה לבניין בע"מ, באתר Dun's 100
↑  ויתניה בע"מ באתר Dun's 100
↑  עופר פטרסבורג, צל"ש על מצוינות, באתר ישראל היום, 27 במאי 2021
↑  מסורת רבת שנים של מצוינות והצלחה, באתר ynet, 21 במאי 2021 - תוכן שיווקי
↑  אהוד סמסונוב, באתר Dun's 100
↑  ירון שמיע, באתר Dun's 100
↑  חברת אס. ג'י. אס. LIVING באתר BDI code
↑  מיקי גרינפלד וצלי גרינברג, הבית החדש של טבע - מגדל ויתניה ברמת החייל, באתר כלכליסט, 13 בדצמבר 2018
↑   יורם גביזון, בעבור 27 מיליון שקל בשנה: טבע עוברת למגדל ויתניה ברמת החייל, באתר TheMarker‏, 15 באוקטובר 2020
↑   נדל"ן ושיר: ויתניה תל אביב, סרטון  באתר יוטיוב (אורך: 2:13)
↑  שלומית צור, ‏נא להכיר: 3 מגדלים חדשים בכניסה הדרומית לתל אביב, באתר גלובס, 6 בדצמבר 2018
↑  דותן לוי, אושרה התוכנית לתוספת בנייה של 100 אלף מ"ר על מחלף לה גוארדיה, באתר כלכליסט, 6 בדצמבר 2018
↑  דותן לוי, בנק הפועלים רוכש מגדל משרדים בת"א בכמיליארד שקל, באתר כלכליסט, 21 ביוני 2021
↑  גיא נרדי, ‏חברת הגיימינג מון אקטיב שוכרת 6 קומות במגדל ויתניה בת"א, באתר גלובס, 13 במאי 2020
↑  שלומית צור, ‏משרד גורניצקי ושות' רכש משרדים בת"א ב-80 מיליון ש', באתר גלובס, 25 במאי 2018
↑  דותן לוי, בנק הפועלים רוכש מגדל משרדים בת"א בכמיליארד שקל, באתר כלכליסט, 21 ביוני 2021
↑  מזל טלבי לוי, מגדלי משרדים ושטחי מסחר: פארק עסקים חדש ייבנה סמוך לשכונת אם המושבות, באתר SchokenGroup, ‏1 באפריל 2020
מגדל ויתניה ברמת החייל
פרויקט ויתניה תל אביב
אלכסנדרו מוגיורוש

| --- | --- |

 לידה:  23 באוקטובר 1911 סלונטה, מחוז ביהאר, ממלכת הונגריה 
 פטירה:  1 באוקטובר 1969 (בגיל 57) בוקרשט, הרפובליקה הסוציאליסטית של רומניה 
 מדינה:  רומניה 
 מפלגה:  המפלגה הקומוניסטית הרומנית 
 
אלכסנדרו מוגיורוש (בהונגרית: Mogyorós Sándor וברומנית: Alexandru Moghioroș;‏ 23 באוקטובר 1911 - 1 באוקטובר 1969) היה פוליטיקאי בכיר ברומניה, מראשי המשטר הקומוניסטי.
מוגיורוש נולד במשפחת איכרים הונגרים, ביישוב סלונטה מארה (Salonta Mare), בטרנסילבניה, אז חלק מהאימפריה האוסטרו-הונגרית ומ-1919 חלק מרומניה. הוא למד ארבע כיתות בבית ספר יסודי ושלוש כיתות בבית ספר מקצועי, כדי להיות מסגר. ב-1929 היה לחבר באיחוד הנוער הקומוניסטי ובהמשך חבר המפלגה הקומוניסטית הרומנית. מ-1933 היה לחבר ומזכיר הוועד המרכזי של איחוד הנוער הקומוניסטי. ב-1936 היה בין הנאשמים במשפטה של אנה פאוקר ונידון למאסר של 9 שנים ו-11 חודשים.
מוגיורוש שוחרר מהמאסר לאחר הפיכת 23 באוגוסט 1944 ומונה כאחראי מטעם המפלגה הקומוניסטית לפעולות במחוזות חונדוארה ומורש. הוא נבחר לאספה הלאומית הגדולה של רומניה והיה חבר בנשיאות שלה. מ-1950 מילא את תפקיד נשיא הוועד לאיסוף התוצרת החקלאית. מ-1954 היה לסגן ראש ממשלת רומניה עד 1965. חלק מתקופה זו היה סגן ראשון לראש הממשלה.
ב-1953 עמד מוגיורוש בראש ועדת המפלגה שחקרה את המקרה של אנה פאוקר. ב-1961 הכשיל את ניסיונם של יוסיף קישינבסקי ומירון קונסטנטינסקו להדיח את גאורגה גאורגיו-דז' והיה מנסח האישומים נגד "הסוטים ימינה".
לקריאה נוספת

ולדימיר טיסמניאנו, Stalinism pentru eternitate, היסטוריה פוליטית של הקומוניזם הרומני, הוצאת Humanitas, בוקרשט, 2014.
אליפות האמריקות בכדורסל 2001

| --- | --- |
 תאריך התחלה:  16 באוגוסט 2001
 תאריך סיום:  26 באוגוסט 2001
 מספר משתתפות:  10
 מארחת:  ארגנטינה
 ערים מארחות:  נאוקן
 זוכה:  ארגנטינה ארגנטינה
 השחקן המצטיין:  מאנו ג'ינובילי (ארגנטינה)
 → 19992003 ←
 
אליפות האמריקות בכדורסל 2001 הידועה גם בשם טורניר האמריקות 1997 היא האליפות העשירית שנערכה על ידי פיב"א אמריקה.
באליפות השתתפו 10 נבחרות. מטרת התחרות הייתה גם לקבוע את הנבחרות שיקבלו זכות להשתתף באליפות העולם בכדורסל 2002.
ארגנטינה זכתה באליפות בפעם הראשונה בתולדותיה.
מתכונת התחרות

תחילה נערכו משחקי העפלה אזוריות:
צפון אמריקה -  קנדה,  ארצות הברית
מרכז אמריקה וקריביים -  מקסיקו,  פנמה,  איי הבתולה של ארצות הברית,  פוארטו ריקו
דרום אמריקה -  ארגנטינה,  ברזיל,  אורוגוואי,  ונצואלה
תחילה המשחקים נערכו בשני בתים. בהמשך, שמונה נבחרות המשיכו בבית רבע הגמר. בהמשך נערכו משחקי הפלייאוף.
מהלך האליפות > טבלת התחרות (שלב רבע הגמר)

| מיקום | קבוצה | נקודות | משחקים | ניצחונות | הפסדים | סלי זכות | סלי חובה | הפרש סלים |
| --- | --- | --- | --- | --- | --- | --- | --- | --- |

| 1 |  ארגנטינה | 14 | 7 | 7 | 0 | 687 | 526 | 161 |
| 2 |  ברזיל | 12 | 7 | 5 | 2 | 643 | 587 | 56 |
| 3 |  פוארטו ריקו | 12 | 7 | 5 | 2 | 670 | 622 | 48 |
| 4 |  קנדה | 11 | 7 | 4 | 3 | 649 | 620 | 29 |
| 5 |  ונצואלה | 11 | 7 | 4 | 3 | 657 | 621 | 36 |
| 6 |  פנמה | 11 | 7 | 4 | 3 | 656 | 674 | 18- |
| 7 |  איי הבתולה של ארצות הברית | 8 | 7 | 1 | 6 | 612 | 679 | 67- |
| 8 |  אורוגוואי | 7 | 7 | 0 | 7 | 523 | 689 | 166- |
מהלך האליפות > שלב חצי הגמר והגמר

| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
|   | חצי הגמר | חצי הגמר |  |  | הגמר | הגמר |  |

|  | 26 באוגוסט | 26 באוגוסט |  |  |  |  |  |
|  |   ברזיל |  98 |   |  |  |  |  |
|  |    פוארטו ריקו |  76 |   |  |  |  |  |
|  |   |  |   |  |  |  |  |
|  |  |  |  |  | 27 באוגוסט | 27 באוגוסט |  |
|  |   |   |   |   |    ברזיל |  59 |  |
|  |   |   |   |   |   ארגנטינה |  78 |  |

|  |  |  |   |  |  |  |  |
|  |  |  |  |  | המשחק על המקום השלישי | המשחק על המקום השלישי |  |
|  | 26 באוגוסט | 26 באוגוסט |   |  | 27 באוגוסט | 27 באוגוסט |  |
|  |   ארגנטינה |  97 |   |  |    פוארטו ריקו |  95 |  |
|  |   קנדה |  82 |   |  |   קנדה  |  102 |  |
דירוג סופי

| --- | --- |
: העפלה לאליפות העולם
: העפלה לאליפות העולם כמערכת
| מקום | נבחרת | תוצאה |
| --- | --- | --- |
|  |  ארגנטינה | 9-0 |
|  |  ברזיל | 7-3 |
|  |  קנדה | 6-4 |
| 4 |  פוארטו ריקו | 5-4 |
| 5 |  ונצואלה | 4-3 |
| 6 |  פנמה | 4-3 |
| 7 |  איי הבתולה של ארצות הברית | 2-6 |
| 8 |  אורוגוואי | 1-7 |
| 9 |  מקסיקו | 0-4 |
| 10 |  ארצות הברית | 0-4 |
אנדור נמט

| --- | --- |

 לידה:  28 בדצמבר 1891 צלדמלק, הונגריה 
 פטירה:  13 בנובמבר 1953 (בגיל 61) בודפשט, הרפובליקה העממית ההונגרית 
 מדינה:  הונגריה 
 מקום קבורה:  בית הקברות הציבורי החדש בבודפשט 
 
אנדור נמט (בהונגרית: Németh Andor;‏ צלדמלק, 28 בדצמבר 1891 – בודפשט, 13 בנובמבר 1953) היה סופר, משורר, מתרגם ספרותי, מבקר יהודי-הונגרי. נמט היה סופר עם גורל מוזר ומעוות. הוא היה דמות שנויה במחלוקת ביותר, שהתמצא באינספור דברים, סוגות וכיוונים, התנסה בז'אנרים רבים, שמר על קשר עם זרמים ותנועות ספרותיות, אבל אף פעם לא באמת הלך עד הסוף בכיוון מסוים. הוא ניחן ברגישות ספרותית-אסתטית נדירה, גם אם נטה לפרוט בקלות את יכולותיו כפריטת כסף קטן, אך הוא כאילו לא הסכים לשלם את המחיר שעל הסופר לשלם תמיד כדי להילחם על איכות כתיבתו ברמה הגבוהה ביותר. זיכרונות עכשוויים אומרים מעט על הסופר, אלא יותר על האיש: חסר החלטיות ואמפתי, מלנכולי בהכנעה וחריף חושים להפליא, לעיתים קרובות זועף. אף על פי כן, הוא היה דמות יוצאת דופן לטובה בחיי הספרות בין שתי מלחמות העולם, ומילא בה תפקיד משמעותי.
קורות חייו ועבודתו

אנדור נמט נולד במשפחה יהודית ענייה, אביו היה מארק נמט ואמו הייתה ארנקה גרינפלד. לאחר שהם עברו לסומבטהיי, הוא השלים את שש הכיתות הראשונות של הגימנסיה (מתוך שמונה). הוא סיים את שתי הכיתות האחרונות בקולוז'וואר, שם כישרונו הפיוטי כבר נראה בחוג החינוך העצמי. לאחר שסיים את לימודיו ב-1909, היה עיתונאי ללא שכר בעיתון של קולוז'וואר, שם הכיר את ארנה אושבאט ואת אנדרה אדי. בקיץ 1910 כתב תוך שעות ספורות את מחזה המסתורין שלו בן המערכה האחת, "המראה של ורוניקה". לאחר מכן לימד זמן קצר בסולנוק. המחזה "המראה ורוניקה" הוצג בשנת 1913 על ידי חוג גלילאו, שנמט היה חבר בו וסגן הנשיא שלו.
לאחר מכן למד בפקולטה למדעי הרוח באוניברסיטת בודפשט. (כיום שמה אוניברסיטת אטווש לוראנד). הוא התחיל כמשורר בעל אוריינטציה של קו כתב העת ניוגט ; לאחר ניסויים סימבוליסטים, מסוגננים-בדלנים, הוא פנה לאוונגרד, שיריו הופיעו בעיתונים של לאיוש קשאק. בשנת 1914 רצה להמשיך את לימודיו בפריז. הוא חיפש את חברתם של המשוררים הצרפתים החדשים, הוא גם הכיר את גיום אפולינר. עם פרוץ מלחמת העולם הראשונה נכלא כחשוד בריגול ובילה כחמש שנים במחנות שונים (סיפורו עובד ברומן "מנזר שחור" על ידי אסיר הונגרי אחר אלדאר קונץ). החוויה עצרה את קריירת הכתיבה שלו, והוא בקושי כתב דבר במשך כמה שנים. במהלך הרפובליקת הסובייטית ההונגרית, היה נספח העיתונות של שגרירות הונגריה בווינה. לאחר נפילת הרפובליקה, לא הורשה לחזור הביתה, מ-1919 עד 1926 חי בגלות בווינה, למעט משימה אחת בברלין. הקריירה שלו כמבקר החלה שם עם הביקורות הפילוסופיות שלו שנכתבו בכתב העת דיוגנס ובעיתוני מהגרים וינאים אחרים (Bécsi Magyar Újság, Vasárnap). הוא גם פרסם שירים וסיפורים קצרים בעיתונים בשפה הגרמנית וכן בכתבי עת הונגריים צ'כוסלובקיים וטרנסילבניים. הוא התיידד עם טיבור דרי ואטילה יוז'ף. הוא חזר הביתה ב-1926 וכתב עבור:
דוקומנטום (Dokumentum)
העט (A Toll)
העיתון (Az Ujság)
ולאחר מכן הפך לעובד קבוע של ספ סו (Szép Szó).
ב-19 באפריל 1934, בבודפשט, הוא התחתן עם יודית סגה, בתם של בלה סגה ושל הרמין פאריזר, אחד העדים בחתונה היה פרידייש קארינתי. הוא שרד את מלחמת העולם השנייה בצרפת והעביר את הגלות השנייה שלו מ-1938 עד 1947 בקסיס ליד מרסיי ולאחר מכן במונטובאן. הסוציאל-דמוקרטים ההונגרים קראו לו הביתה ב-1947, והוא הפך לעורך הראשי של המגזין "כוכב" (Csillag) שהפך יותר ויותר קומוניסטי. אחת מיצירותיו החשובות ביותר, גרסה מורחבת של ספרו על אטילה יוז'ף שנכתב בצרפת (1944), היו אחת מיצירות הספרות הבסיסיות על המשורר אטילה יוז'ף. זה התפרסמה בהמשכים ב-Csillag. לא היה לו מקום בעידן מתיאש ראקושי, הוא פוטר (פרש) מהעיתון באוגוסט 1950, אף על פי שביקורותיו עדיין פורסמו בפורום וב-Csillag. הרומן שלו והאוטוביוגרפיה שלו שלא פורסמה עד היום. הוא נפטר בשנת 1953, חולה קשה, גר בדירה משותפת מקצבאות נכות, נשכח.
כמתרגם, הוא תרגם להונגרית יצירות רבות של ספרות העולם (אונורה דה בלזק, אלכסנדר דיומא האב, האופטמן, ארנסט המינגוויי, ויקטור הוגו, אנדרה מאלרו, אנדרה מורואה, סומרסט מוהם, סינקלר לואיס, לב טולסטוי, אמיל זולא, שטפן צווייג ועוד). בפברואר-מרץ 1937 כתב אטילה יוז'ף את שירו Ars poetica המופנה אליה.
הנצחתו

באוקטובר 2005, בשנת הזיכרון לאטילה יוז'ף, התקיים כנס לזכרו של נמט בספריית פרנץ קרסנריץ' בצלדמלק, ולוח הזיכרון שלו נחנך בבניין תחנת הרכבת במקום הולדתו.
עבודותיו > פרוזה ועיון

איטליה עילית ; Lloyd's Book Publishing Office, Bp., 1929 (ספרי המסעות של לויד'ס)
אוסטריה ; עורך אנדור נמט; Athenaeum Ny., בודפשט, 1930 (ספרי מסעות של לויד)
הונגריה ; Lloydkönyvek Publishing Company, בודפשט, 1930
סופרים יהודים. 18 סיפורים ; עורך אנדור נמט; תבור, בודפשט, 1936 (תבור. ידידי הספרות היהודית)
סיפורה של אכסניה כבושה. רומן ; אלמנך, בודפשט, 1942 (על הסביבה של קארינתי, בית הקפה האדיק ; גם בספרדית)
אטילה יוז'ף ; Cserepfalvi, בודפשט, 1944
אטילה יוז'ף ותקופתו (בעיתון צ'ילאג, 1947; בכרך: על הקצה, 1973, ואנדור נח: על יוזף אטילה. בודפשט 1989)
אמן האותיות. הביוגרפיה של מיקלוש קיש טוטפאלושי ; ספרות, בודפשט, 1954
מקופל בקצה. כתבים נבחרים ; סדר העיתונות. פאך רז, מבוא טיבור דרי ; Magvető, בודפשט, 1973
על אטילה יוז'ף ; סדר העיתונות. פאל רז; מחשבה, בודפשט, 1989
אטילה יוז'ף ; 2. מהדורה מתוקנת; אקדמי, בודפשט, 1991 (אינדיבידואליזם ויצירה)
עבודותיו > רומני הפשע

אבקש את הג'נטלמן הבא ; הוצאה לאור של רומני הכרך, בודפשט, 1933 (רומני הכרך 59)
קצף הסבון הכחול. רוֹמָן ; הוצאה לאור של רומני הכרך, בודפשט, 1933 (רומני הכרך 71)
הקימונו הצהוב. רוֹמָן ; הוצאה לאור של רומני הכרך, בודפשט, 1933 (רומני הכרך 81)
קובץ 313. רוֹמָן ; הוצאה לאור של רומני הכרך, בודפשט, 1933 (רומני הכרך 97)
ארתור קסטלר-אנדור נמת: Wie ein Mangobaumwunder Das Neue Berlin, ברלין, 1995
ארתור קסטלר-אנדור נמט: Au chat qui louche המשך מאת פיל קזואר, תורגם מגרמנית והונגרית לצרפתית. שנטל פיליפ; קלמן-לוי, פריז, 1996 (Petite bibliothèque européenne du XXe siècle)
ארתור קסטלר-אנדור נמט: סיפורי עיר. לרדוף סביב כינור מאסטר / הקימונו הצהוב / התיק 313 / הסבון הכחול מקצף / אבקש את הג'נטלמן הבא); פולגאר, בודפשט, 1997 (ספרי פולגאר)
עבודותיו > יצירות היסטוריות

זולטן הורבאת-אנדור נמת: הרחמן. חייו של הרוזן לאסלו טלקי ; Pantheon, בודפשט, 193? (גורלות ואנשים)
הקומונה של פריז. 1871; Pantheon, בודפשט, 1932 (גורלות ואנשים)
מריה תרזיה ; Grill, בודפשט, 1938 (גם בספרדית)
הקיסר-דיקטטור; רנסאנס, בודפשט, 1939
מטרניך או בית הספר הגבוה לדיפלומטיה ; Grill, בודפשט, 1939 (גם בספרדית)
הקדמה לארבעים ושמונה; חובבי ספר סוציאליסטים, בודפשט, 1948
מריה תרזיה ; פסטי סאלון, בודפשט, 1996 (היסטוריה בדיונית)
מטרניך או בית הספר הגבוה לדיפלומטיה ; 2. מהדורה מתוקנת; PolgART, בודפשט, 1999
עבודותיו > מחזה

המראה של ורוניקה. אגדה ; Athenaeum, Bp., 1913 (ספרייה מודרנית) - מחזה מסתורין במערכה אחת
עבודותיו > ביקורת ספרותית

שאמו פנייש וכתביו. קצת ניתוח ; תפוצות, וינה, 1931 (יצירות נבחרות של שאמו פנייש)
Kafka ou Le mystère juif ; תורגם לצרפתית ויקטור הינץ; ויג'נו, פריז, 1947
לקריאה נוספת

תולדות הספרות ההונגרית מ-1919 ועד היום: אנדור נמט
ההיסטוריה של הספרות ההונגרית 1945–1975: אנדור נמט (1891-1953)
הערות שוליים

↑  A házasságkötés bejegyezve Budapest VI. ker. polgári házassági akv. 566/1934. folyószám alatt.
↑  A celldömölki várakozás nem unalmas, iho.hu (בהונגרית)
↑  Először németül jelent meg folytatásokban a Münchter Illustierten Pressében, majd 1933-ban magyarul a Pesti Hírlapban
↑  http://cellbibl-digit.cellkabel.hu/nemeth_andor.pdf
| --- | --- |
בקרת זהויות :  NLI: 987007312991605171  BnF: cb128701894 (data)  GND: 140060936  ISNI: 0000 0001 0787 3224  LCCN: n90704562  NTA: 136173411  SUDOC: 130523437  VIAF: 103219656   WorldCat (עם VIAF): 103219656
אליפות האמריקות בכדורסל 2003

| --- | --- |
 תאריך התחלה:  20 באוגוסט 2003
 תאריך סיום:  31 באוגוסט 2003
 מספר משתתפות:  10
 מארחת:  פוארטו ריקו
 ערים מארחות:  סאן חואן
 זוכה:  ארצות הברית ארצות הברית
 השחקן המצטיין:  סטיב נאש (קנדה)
 מלך הסלים:  עומר קינטרו (מקסיקו)  21.1 למשחק
 מלך הריבאונדים:  ננה (ברזיל)  9.1 למשחק
 מלך האסיסטים:  סטיב נאש (קנדה)  6.6 למשחק
 → 20012005 ←
 
אליפות האמריקות בכדורסל 2003 הידועה גם בשם טורניר האמריקות 2003 היא האליפות ה-11 שנערכה על ידי פיב"א אמריקה.
באליפות השתתפו 10 נבחרות. מטרת התחרות הייתה גם לקבוע את הנבחרות שיקבלו זכות להשתתף באולימפיאדת אתונה.
ארצות הברית ארצות הברית זכתה באליפות בפעם החמישית בתולדותיה.
מתכונת התחרות

תחילה נערכו משחקי העפלה אזוריות:
צפון אמריקה -  קנדה,  ארצות הברית
מרכז אמריקה וקריביים -  איי הבתולה של ארצות הברית,  הרפובליקה הדומיניקנית,  פוארטו ריקו,  מקסיקו
דרום אמריקה -  ארגנטינה,  ברזיל,  אורוגוואי,  ונצואלה
תחילה המשחקים נערכו בשני בתים. בכל בית ארבע נבחרות העפילו לבית רבע הגמר. בהמשך, נבחרות המשיכו לבית רבע הגמר ולפלייאוף לקביעת הנבחרות שיעפילו לאליפות העולם.
מתכונת התחרות > טבלת התחרות (שלב רבע הגמר)

| קבוצה | נקודות | ניצחונות | הפסדים | סלי זכות | סלי חובה | הפרש סלים |
| --- | --- | --- | --- | --- | --- | --- |
|  ארצות הברית | 16 | 8 | 0 | 824 | 564 | 260 |
|  ארגנטינה | 13 | 5 | 3 | 715 | 658 | 57 |
|  קנדה | 13 | 5 | 3 | 713 | 705 | 8 |
|  פוארטו ריקו | 13 | 5 | 3 | 657 | 603 | 54 |
|  ונצואלה | 12 | 4 | 4 | 668 | 713 | 45- |
|  מקסיקו | 12 | 4 | 4 | 679 | 734 | 55- |
|  ברזיל | 11 | 3 | 5 | 709 | 696 | 13 |
|  הרפובליקה הדומיניקנית | 10 | 2 | 6 | 591 | 730 | 139- |
מתכונת התחרות > שלב חצי הגמר והגמר

| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
|   | חצי הגמר | חצי הגמר |  |  | הגמר | הגמר |  |

|  | 30 באוגוסט | 30 באוגוסט |  |  |  |  |  |
|  |   ארגנטינה |  88 |   |  |  |  |  |
|  |    קנדה |  72 |   |  |  |  |  |
|  |   |  |   |  |  |  |  |
|  |  |  |  |  | 31 באוגוסט | 31 באוגוסט |  |
|  |   |   |   |   |   ארגנטינה |  73 |  |
|  |   |   |   |   |   ארצות הברית |  106 |  |

|  |  |  |   |  |  |  |  |
|  |  |  |  |  | המשחק על המקום השלישי | המשחק על המקום השלישי |  |
|  | 30 באוגוסט | 30 באוגוסט |   |  | 31 באוגוסט | 31 באוגוסט |  |
|  |   ארצות הברית |  87 |   |  |   פוארטו ריקו |  79  |  |
|  |   פוארטו ריקו |  71 |   |  |    קנדה |   66 |  |
דירוג סופי

| --- | --- |
: העפלה לאולימפיאדה
| מקום | נבחרת | תוצאה |
| --- | --- | --- |
|  |  ארצות הברית | 10-0 |
|  |  ארגנטינה | 6-4 |
|  |  פוארטו ריקו | 6-4 |
| 4 |  קנדה | 5-5 |
| 5 |  ונצואלה | 4-4 |
| 6 |  מקסיקו | 4-4 |
| 7 |  ברזיל | 3-5 |
| 8 |  הרפובליקה הדומיניקנית | 2-6 |
| 9 |  אורוגוואי | 0-4 |
| 10 |  איי הבתולה של ארצות הברית | 0-4 |
אלכסנדרו סגל

| --- | --- |
אין תמונה חופשית
 לידה:  4 באוקטובר 1947 בוקרשט, ממלכת רומניה 
 פטירה:  6 בינואר 2015 (בגיל 67) 
 שם לידה:  Alexandru Sorin Segal 
 מדינה:  ברזיל 
 השקפה דתית:  יהדות 
 
אלכסנדרו סורין סגל (ברומנית: Alexandru Sorin Segal)‏, 4 באוקטובר 1947 – 6 בינואר 2015, כלכלן, אמן בינלאומי מ-1977 ושופט שחמט בינלאומי מ-1984, יהודי-רומני, אלוף השחמט של ברזיל ב-1978 וחבר בנבחרות השחמט האולימפיות של ברזיל, מחבר ספרי שחמט.
קורות חיים

סגל נולד בבוקרשט שברומניה. הוא היה ממובילי נבחרות הילדים והנוער ואחד מנציגי נבחרת הסטודנטים של רומניה. הוא סיים לימודי כלכלה באוניברסיטת בוקרשט ב-1970 וב-1971 התיישב בסאו פאולו, שם נישא לברזילאית יוצאת רומניה וקיבל אזרחות ברזילאית. ב-1973, לאחר קבלת האזרחות הברזילאית, השתתף לראשונה באליפות ברזיל בשחמט והגיע למקום השני. באליפות של 1974 זכה במקום ראשון-שני במשותף עם Márcio Marcos Miranda. ב-1978 זכה באליפות וב-1984 וב-1985 ברציפות זכה במקום השני. הוא היה חבר בחמש משלחות ברזילאיות לאולימפיאדת השחמט.
סגל הגיע ב-1980 ל-2415 נקודות במד כושר, זכה לתואר אמן בינלאומי ב-1984, היה אלוף ברזיל במשחקי שחמט סימולטניים עם שיא של 155 משתתפים, פרסם מאמרים בתחום השחמט בעיתונים Folha de São Paulo ו-Folha da Tarde וחיבר ספר תאוריה בשם Fundamentos de tática בשנת 1982 (הספר זכה להדפסות נוספות).
ידידו סרג'יו גרינברג יצר עבור את הרבוס S = Sxn, שפירושו ברומנית הוא: Segal Sorin וסגל נהג לעיתים לחתום באמצעותו.
לאחר מותו מסיבוכי מחלת הסוכרת נקבר בבית העלמין היהודי של סאו פאולו.
הערות שוליים

↑  Xadrez em luto- faleceu o amigo MI Segal (בפורטוגזית)
| --- | --- |
בקרת זהויות :  ISNI: 0000 0003 8752 9128  NTA: 165615702  VIAF: 280493691   WorldCat (עם VIAF): 280493691
אלכסנדרו מאנדי

| --- | --- |
אין תמונה חופשית
 לידה:  9 באוגוסט 1914 קראיובה, רומניה 
 פטירה:  10 באוקטובר 2005 (בגיל 91) 
 מקום קבורה:  בית העלמין הספרדי של בוקרשט 
 מוקד פעילות:  רומניה, ממלכת רומניה 
 שפה מועדפת:  רומנית 
 
אלכסנדרו מאנדי (ברומנית: Alexandru Mandy;‏ 9 באוגוסט 1914 – 10 באוקטובר 2005) היה מלחין ומשורר יהודי-רומני. היה רוקח בהכשרתו.
קורות חיים

אלכסנדר מאנדי נולד בקראיובה, בשם ארמאן אברם פנחס Armand Abram Penchas. הוא למד בשנים 1935 - 1940 למד בפקולטה לרוקחות של אוניברסיטת בוקרשט. בתקופת שואת יהודי רומניה נלקח לעבודת כפייה ובהמשך הוגלה לטרנסניסטריה.
את פעילותו המוזיקלית התחיל ב-1940 בקראיובה עם יצירה בשתי מערכות בשם Pour vous Madame, על פי ליברית של אלכסנדרו אסאן (Alexandru Assan). שיתוף הפעולה בין השניים נמשך ביצירה "האור 1946" Lumina 1946 ו"האור 1947" Lumina 1947. את כניסתו לעולם המוזיקה הקלה עשה ב-1950 עם "לילה לבן" על פי שיר של אאוג'ן מיראה Eugen Mirea ובביצועה של ג'יג'י מרגה Gigi Marga. הצלחתו הגדולה הגיעה עשר שנים מאוחר יותר עם השיר "זמר הרוח". הוא חיבר שירים למנגינות של מלחינים אחרים, אך ברוב שיריו כתב את המוזיקה בעצמו. השירים שלו בוצעו בעיקר על ידי: מיכאלה מיכאי, סרג'יו צ'יויו, קורנל קונסטנטיניו, דוינה ספטרו, ליאנה לונגו, לומיניצה דוברסקו, מיראבלה דאואר וקורינה קיריאק.
בגיל עשרים, בחוג הספרותי של אלנה פאראגו, הכיר מאנדי את ברנקושי ומאוחר יותר הקדיש שירים לחלק מפסליו הנודעים וביניהם: "הטור האינסוף", "שער הנשיקה" ו"שולחן הדומייה". את השיר "קולך" כתב כמחווה למאריה טנאסה.
ב-1996, בהוצאה הרומנית "Hasefer", פורסמה האסופה "Cântece ale unor compozitori evrei din România" (שירים של מלחינים יהודים ברומניה), שכללה חמש מיצירותיו, שני שירים שכתב למוזיקה של מישו ינקו ושלוש יצירות אחרות בהן כתב גם את המוזיקה ובהן "ירוסלים", יצירה שהוקדשה לקורבנות הישראלים של טבח הספורטאים באולימפיאדת מינכן.
לאחר מותו נטמן בבית העלמין הספרדי של בוקרשט.
אליפות האמריקות בכדורסל 2013

| --- | --- |
 תאריך התחלה:  30 באוגוסט 2013
 תאריך סיום:  11 בספטמבר 2013
 מספר משתתפות:  10
 מארחת:  ונצואלה
 ערים מארחות:  קראקס
 זוכה:  מקסיקו מקסיקו
 השחקן המצטיין:  גוסטבו איון (מקסיקו)
 מלך הסלים:  גיירמו אראוחו (פרגוואי)  21.8 למשחק
 מלך הריבאונדים:  אסטבן באטיסטה (אורוגוואי)  10.4 למשחק
 מלך האסיסטים:  מרסלו הוארטס (ברזיל)  6.5 למשחק
 www.caracas2013.com
 → 20112015 ←
 
אליפות האמריקות בכדורסל 2013 היא האליפות ה-16 שנערכה על ידי פיב"א אמריקה.
באליפות השתתפו 10 נבחרות. מטרת התחרות הייתה גם לקבוע את הנבחרות שיקבלו זכות להשתתף באליפות העולם בכדורסל 2014.
מקסיקו זכתה באליפות בפעם הראשונה בתולדותיה.
מתכונת התחרות

תחילה נערכו משחקי העפלה אזוריות:
צפון אמריקה -  קנדה,  מקסיקו
מרכז אמריקה וקריביים -  הרפובליקה הדומיניקנית,  ג'מייקה,  פוארטו ריקו
דרום אמריקה -  ארגנטינה,  ברזיל,  אורוגוואי,  ונצואלה,  פרגוואי
תחילה המשחקים נערכו בשני בתים. בהמשך, שמונה נבחרות המשיכו בבית רבע הגמר. בהמשך נערכו משחקי הפלייאוף.
מהלך האליפות > טבלת התחרות (שלב רבע הגמר)

| מיקום | קבוצה | ניצחונות | הפסדים | סלי זכות | סלי חובה | הפרש סלים | נקודות |
| --- | --- | --- | --- | --- | --- | --- | --- |
| 1 |  מקסיקו | 5 | 2 | 548 | 525 | 23 | 12 |
| 2 |  הרפובליקה הדומיניקנית | 5 | 2 | 561 | 523 | 38 | 12 |
| 3 |  פוארטו ריקו | 5 | 2 | 587 | 548 | 39 | 12 |
| 4 |  ארגנטינה | 4 | 3 | 564 | 545 | 19 | 11 |
| 5 |  ונצואלה | 4 | 3 | 511 | 501 | 10 | 11 |
| 6 |  קנדה | 3 | 4 | 534 | 499 | 35 | 10 |
| 7 |  אורוגוואי | 1 | 6 | 482 | 584 | 102- | 8 |
| 8 |  ג'מייקה | 1 | 6 | 527 | 589 | 62- | 8 |